
Sažetak 


Tekst analizira izvođenje transcendentalnih pojmova Tome Akvinskoga u prvom članku pr- 
vog pitanja Raspravljenih pitanja o istini (Questiones disputatae de veritate). Nakon poka- 
zivanja načina na koji je moguće dodavanje biću (ens), detaljno se analiziraju transcen- 
dentalni pojmovi res, unum, aliquid, verum i/ bonum. Pri analizi pojma stvari pokazuje 
se poseban status bića, naime kao prvotnog, »transcendentalizirajućeg« transcendentala 
(Cornelio Fabro). U kontekstu verum i bonum, ističe se razlika između istine i dobrog kao 
transcendentalnih pojmova te istine i dobrog u spoznajnom i etičkom smislu. U zaključku, 
izdvojena su tri obilježja transcendentala prema stvarnosti (zamjenjivost, identitet i koeks- 
tenzivnost s bićem) i tri obilježja prema značenju (uključenost bića, razlikovanje od bića i 


međusobno razlikovanje te poredak). 


Ključne riječi 

Uvod 


Iako svi pojmovi izražavaju moduse bitka (jer je sve o čemu mislimo ili go- 
vorimo biće neke vrste), većina njih izražava određene vrste bitka (esse). 
Transcendentali, međutim, kao što su biće, jedno, dobro, istinito izražavaju 
opće moduse bitka koji pripadaju svakom biću upravo utoliko ukoliko je biće 
(modus generalis consequens omne ens).! Transcendentali su tako nazvani jer 


1 

Usp. De ver., q. 1, a. 1. Djela Anđeoskog 
doktora bit će citirana na sljedeći način: ST 
— Summa theologiae, SCG — Summa contra 
Gentiles, In Sent. — Scriptum super Sententiis 
magistri Petri Lombardi, In Meta. — In duo- 
decim libros Metaphysicorum Aristotelis ex- 


positio, In De Trin. — Expositio super librum 
Boethii De Trinitate, De ver. — Quaestiones 
disputatae de veritate, De pot. — Ouaesti- 
ones disputatae de potentia Dei, DEE — De 
ente et essentia, Comp. th. — Compendium 
theologiae, In Periherm. — In Aristotelis li- 

nadilaze, prekoračuju, »uspinju se onkraj« (scendere trans) deset kategorija 
bitka. No postoje dva načina za transcendiranje kategorija. Jedan je ostaviti ih 
potpuno iza sebe i utoliko se »uspeti iznad« njih, dok je drugi način biti pri- 
sutan u svima njima i pritom »prelaziti preko« njihovih granica. Posljedično 
tomu, upravo da bi se razlikovala ta dva smisla, skolastičari modernog doba 
razlikovali su izraz transcendentno, da bi označili ono što nadilazi kategorije 
u prvom smislu, i franscendentalno da bi označili drugi smisao.? U prvom je 
smislu Bog transcendentan jer ne potpada pod kategorije stvorenog svijeta, 
u drugom je smislu, primjerice, pojam jednog transcendentalan jer se može 
naći u svih deset kategorija koje na taj način transcendira. Dakle, Bog nadilazi 
kategorije zato što nije prisutan ni u jednoj od njih, dok ih transcendentali na- 
dilaze tako što su prisutni u svima njima“ te su, dakle, svima njima zajednič- 
ki. Zato Toma Akvinski transcendentalne pojmove naziva i communissima? 
communia* ili transcendentia,' ali i prima na temelju toga što su prvi pojmovi 
duha.š To su passiones entis koji su, uz zajedničko biće (ens commune), pred- 
met metafizike kao znanosti.? 


Problem transcendentala dominikanski učitelj detaljnije obrađuje na neko- 
liko mjesta u svom opusu, ali /ocus princeps jest prvi članak prvog pitanja 
Raspravljenih pitanja o istini (Quaestiones disputatae de veritate). Akvinac 
je o transcendentalima raspravljao i na drugim mjestima, primjerice u dva- 
deset prvom pitanju Raspravljenih pitanja o istini (čl. 113) ili u Komentaru 
Sentencija Petra Lombarda.!? Prvi članak prvog pitanja djela De veritate bit 
će u središtu pozornosti ovog teksta zato što je riječ o najejelovitijem!! i naj- 
obimnijem tekstu u kojem se svetac bavi problemom transcendentala,!? ali i 
zato što je to misao »zrelog Tome« (1256. — 1259.).3 S obzirom na ograni- 
čenost prostora i temu teksta, neće biti riječi o transcendentalima kao Božjim 
imenima.!4 


Budući da je istina stvar razuma, Raspravljena pitanja o istini Toma Akvinski 
započinje izlaganjem o nužnosti toga da se sve razumske operacije svedu na 
samo-očigledne principe, ne bi li se izbjegao beskonačni regres koji može 
uništiti spoznaju. Započinje zapažanjem da 


»... [t]reba reći da kao što se kod dokazivanja dokažljivih iskaza dokazni postupak mora svesti 
na neka načela umu samo po sebi poznata, tako isto mora biti i kod istraživanja što je svaka po- 
jedina stvar; inače bi se u oba slučaja išlo u beskraj, pa bi tako sasvim propala znanost i spoznaja 
stvari. A ono što um najprije poima kao najpoznatije i na što svodi sve pojmove, jest biće, kao 
što kaže Avicenna na početku svoje Metafizike.«!? 


Moramo svesti demonstrabilne propozicije na neke koje su poznate po sebi da 
bismo imali znanost o stvarima i moramo svesti nedemonstrabilne definicije 
na neki pojam koji je znan po sebi da bismo imali spoznaju stvari. Znamo da 
se demonstracija treba svesti na princip neproturječnosti,!* ali na što svesti 
definicije? Akvinac odmah nudi nešto što je po sebi najpoznatije: 


»A ono što um najprije poima kao najpoznatije i na što svodi sve pojmove, jest biće.«!7 


Kao što pri demonstraciji zaključak mora biti svodiv na neki prvi princip 
(ili principe) koji sam po sebi ne zahtijeva opravdanje (tj. on je per se nota), 
tako se i u oblikovanju definicija sve mora svesti na nešto prvo što je poznato 
po sebi. Zapravo, budući da je znanost sačinjena od demonstracija, demon- 
stracije od propozicija, a propozicije od pojmova, zasnivanje svih definicija 
i pojmova na nečem prvom i per se nota pri istraživanju konstituira temelj 
za cjelokupnu znanost i spoznaju.!? Pozivajući se na Avicenninu Metafiziku, 
Akvinski potom tvrdi da prva stvar koju razum poima jest biće. Budući da 
Akvinac započinje svoj odgovor tvrdnjom da su sve stvari u demonstraciji 

svodive na principe koji su per se nota, smisao »prvog« očito je logička ili 
metafizička prvotnost, a ne vremenska. Drugi dio problema jest pitanje za- 
što treba prihvatiti biće kao prvu stvar koju razum poima, čak i u opisanom 


bros Peri hermeneias et Posteriorum analyti- 
corum expositio, In De hebd. — Expositio libri 
Boetii De ebdomadibvs, De sub. sep. — Trac- 
tatus de substantiis separatis. Ovim putem 
ujedno zahvaljujem anonimnim recenzenti- 
ma na korisnim sugestijama. (Rad je pisan u 
okviru programa istraživanja IDN-a za 2020. 
koji podržava Ministarstvo prosvete, nauke i 
tehnološkog razvoja R. Srbije) 


pA 


U tom smislu govorimo da, primjerice, neke 
vrijednosti transcendiraju kulturu, naciju ili 
politiku, ne zato što se one ne bi nalazile ni 
u jednoj kulturi, naciji ili političkom pokretu, 
nego zato što su zajedničke svima njima. 


3 


Usp. Jan A. Aertsen, » The Concept of “Trans- 
cendens' in the Middle Ages: What is Beyond 
and What is Common«, u: Gerd van Riel i dr. 
(ur.), Platonic Ideas and Concept Formation 
in Ancient and Medieval Thought, Leuven 
University Press, Leuven 2004., str. 134-153, 
str. 134-139; usp. Jan A. Aertsen, Medieval 
Philosophy as Transcendental Thought: From 
Philip the Chancellor (ca. 1225) to Francisco 
Sudrez, Brill, Leiden 2012., str. 15-20, doi: 
https://doi.org/10.1163/9789004225855. 


4 
To je ključna razlika spram kantovskog poj- 
ma transcendentalnog. Naime, Kantov pojam 
transcendentalnog stoji nasuprot empirijskog, 
dok srednjovjekovni pojam transcendental- 
nog stoji nasuprot kategorijalnog. O tome 
vidi više u: Jan A. Aertsen, Medieval Philo- 


sophy and the Transcendentals: The Case of' 


Thomas Aquinas, Brill, Leiden 1996., str. 22; 
usp. Cornelio Fabro, »The Transcendentality 
of Ens—-Esse and the Ground of Metaphys- 
ics«, International Philosophical Quarterly 
6 (1966) 3, str. 389-427, str. 390-417, doi: 
https://doi.org/10.5840/ipq1966634. 


5 


De sub. sep., cap. 11, u: Toma Akvinski, 
Opuscula philosophica, sv. 1, preveo Augus- 
tin Pavlović, Demetra, Zagreb 1995., str. 256. 
Pojam transcendens/transcendentia razvijao 
se tijekom povijesnog razdoblja srednjovje- 
kovne filozofije, počevši od Filipa Kancela- 
ra (Philippus Cancellarius Parisiensis, 1160. 
— 1236.), koji je u djelu Summa de bono (oko 
1225.) prvi sistematski izložio učenje o trans- 
cendentalima i polako zamjenjivao pojmove 
nomina communissima, termini generales, 
Prima, primae intentiones, conditiones con- 
comitantes, impressiones itd. I drugi onovre- 
meni mislioci koriste iste nazive, ali se naziv 
transcendentalis prvi put pojavljuje u djelu 
Disputationes metaphysicae Francisca Suđre- 


za (1597.). O tome vidi više u: J. A. Aertsen, 
Medieval Philosophy as  Transcendental 
Thought, str. 14-15. Za genezu i historijat 
pojma transcendentalno u srednjem vijeku 
vidi više u: J. A. Aertsen, Medieval Philo- 
sophy and the Transcendentals, str. 91-92; 
usp. J. A. Aertsen, Medieval Philosophy as 
Transcendental Thought, str. 17-18. 


6 
Usp. ST I-II, q. 29, a. 5; usp. /n De hebd., u: 
Toma Akvinski, Opuscula philosophica, sv. 


2, preveo Augustin Pavlović, Demetra, Za- 
greb 1996., str. 366. 


7 
Usp. ST I, q. 30, a. 3. 


8 

Usp. ST I, q. 5, a. 2, u: Toma Akvinski, I/za- 
brano djelo, preveli i priredili Tomo Vereš, 
Anto Gavrić, Nakladni zavod Globus, Zagreb 
2005., str. 312; usp. /n I Sent., d. 8, q. 1, a. 3; 
usp. De pol., q. 9, a. 7, ad 6. 


9 

Usp. /n De Trin., q. 4, a. 1, ad 3; usp. /n Meta., 
proem., u: T. Akvinski, /zabrano djelo, str. 
76; usp. In V Meta., l. 1, no. 1; usp. /n De 
Trin., q. 5, a. 1, u: T. Akvinski, Izabrano dje- 
lo, str. 101; usp. /n I Sent., d. 24, q. 1,4. 3. 


10 


In Sent., d. 8, q. 1, a. 3. Također, važan tekst o 
dobru jest ST I, q. 5, u: T. Akvinski, /zabrano 
djelo, str. 310-318. 


11 


Usp. Jan A. Aertsen, »The Philosophical 
Importance of the Doctrine of the Transcen- 
dentals in Thomas Aquinas«, Revue Inter- 
nationale de Philosophie 52 (1998) 2, str. 
249-268, str. 250. 

12 

J. A. Aertsen, Medieval Philosophy and 
the Transcendentals, str. 261. U tom tekstu 
»procedura je ekstremno stroga i [on] možda 
predstavlja najzgusnutiji i najformalniji tekst 
u cjelokupnoj povijesti zapadne misli«. — C. 
Fabro, »The Transcendentality of Ens—Esse 
and the Ground of Metaphysics«, str. 409. 


13 

Za kronologiju vidi više u: Jean-Pierre To- 
rell, Saint Thomas Aquinas: The Person and 
His Work, sv. 1, The Catholic University of 
America Press, Washington D. C. 1996., str. 
328. Osim toga, razlog je i taj što na raspola- 
ganju imamo barem dva pouzdana prijevoda 
Tome Vereša i Augustina Pavlovića. Jedan 
koji, nažalost, nije upotrebljiv, jer nije nave- 
den izvor, postoji u: Toma Akvinski, Dvije 


filozofske rasprave, preveo Vladimir Premec, 

smislu. Ukratko, ako svi pojmovi moraju biti svedeni na prvi,!? tada taj prvi 
mora biti dovoljno širok da obuhvati sve drugo što se može spoznati. Jedino 
je moguće da primum intelligibile bude ili biće ili biće mora biti svodivo na 
to prvo; s obzirom na to da nema ničeg na što se biće može svesti, samo biće 
mora biti primum intelligibile. Štoviše, pošto svaki drugi pojam mora na kraju 
biti sveden na biće, ono mora biti primum intelligibile: 


»Otuda je neophodno da se svi pojmovi u umu stječu dodavanjem biću.«2“ 


Primarnost bića jest primarnost u poretku objašnjenja. Biće je dio objašnjenja 
svakog drugog pojma (jer sve što je izraženo bilo kojim pojmom prvo mora 
biti da bi bilo ovo ili ono), ali ono samo ne zahtijeva objašnjenje nekim pret- 
hodnim pojmom.*! Prema Akvinskom, svi se pojmovi daju svesti na biće, 
odnosno njegov je uvid da je svim stvarima zajedničko to da naprosto jesu.?? 
Biće je tako prvi princip razuma; sve što razum poima posjeduje temeljno 
transcendentalno svojstvo, naime svojstvo da jest i svako drugo svojstvo 
može biti samo određeni dodatak tomu. 


Dodavanje biću: kategorije 
Toma Akvinski neposredno se nadovezuje na razjašnjavanje pojma bića: 


»Međutim, biću se ne može nešto dodati kao strano, kao što se razlika dodaje rodu ili pripadak 
nositelju, jer je svaka narav po biti biće; stoga i Filozof dokazuje u III. knj. Metafizike da biće 
ne može biti rod (...).«23 


Definicije su sastavljene od roda i vrsne razlike. Vrsna razlika mora dodati rodu 
nešto što se ne nalazi u biti samog roda. Ako bi učestvovala u prirodi roda, 
razlika bi morala biti ili vrsta unutar roda ili pojedinačni član takve jedne vrste 
jer je rod prireciv samo vrstama ili pojedinačnostima. No tada razlika ne bi 
bila razlika nego vrsta ili primjerak vrste; zbog toga, razlika mora biti potpuno 
izvan prirode roda. Da je biće rod, ne bi postojala razlika koja bi mu se doda- 
vala zato što nema ničeg izvan bića. Zbog toga, biće ne može biti rod, zato što, 
bez ikakve razlike koja bi ga kontrahirala, ne bi bilo vrste (pa ni individuuma) 
kojoj bi ono bilo rod.* Akvinčeva usputna opaska da se biću ne može ništa 
dodati na način na koji akcidencije dodaju supstancijama počiva na istoj vrsti 
zaključivanja. 

Aristotelovska premisa da biće nije rod, pred Tomu Akvinskoga postavlja 
parmenidovski problem kako objasniti mnoštvenost, ako nema ničeg izvan 
bića. Slijedeći Aristotelovu slavnu izreku da se »biće kaže mnogovrsno«,? 
Akvinac tvrdi da biće izražava bitak prema različitim načinima bitka. Nastav- 
ljamo citat: 


»... i Filozof dokazuje u III. knj. Metafizike da biće ne može biti rod. U tom smislu se kaže 
da se nešto dodaje biću ukoliko to nešto izriče način samoga bića koji se samom riječju “biće' 
ne izriče. To može biti na dva načina. Prvo: tako da je izrečeni način neki poseban način bića. 
Postoje, doista, razni stupnjevi bićevnosti prema kojima se poimaju razni načini postojanja te 
se prema njima poimaju razni rodovi stvari. Naime, bivstvo biću ne dodaje neku razliku koja bi 
označavala neku narav biću dodanu, nego se riječju “bivstvo" izriče neki poseban način posto- 
janja, tj. “biće po sebi', a tako je i u drugim rodovima. Na drugi način: tako da je izrečeni način 
opći način koji prati svako biće, a i taj se način može uzeti dvojako: prvo, ukoliko prati svako 
pojedino biće u sebi; drugo: ukoliko prati jedno biće u odnosu na drugo.« (240) 


Iako se biću ne može ništa dodati na način neke njemu izvanjske prirode, ipak 


je moguće da neki pojam može ukazivati na način bitka bića koji nije izražen 
samim pojmom biće. Izraz biće ima ratio (id quod habet esse),* koji ne pre- 

cizira na koje sve načine bića mogu biti, niti precizira na koji način možemo 
poimati bića. Zahvaljujući toj nepreciznosti možemo konstruirati pojmove i 
definicije koji su različiti od izraza biće. Budući da se razlikuju i u vrsti i u 
rodu, supstancije i akcidencije ne mogu se uspoređivati osim utoliko što nose 
ime biće, što označava sličnost koja je zajednička oboma, bez negiranja ra- 


Veselin Masleša, Sarajevo 1976. U ovom teks- 
tu bit će korišten prijevod Augustina Pavlovi- 
ća jer je dosljedniji i manje opisan. 

14 

O tome vidi više u: /n 1 Sent., d. 8, q. 1, a. 3; 
usp. J. A. Aertsen, Medieval Philosophy and 
the Transcendentals, str. 360-415; usp. Jason 
A. Mitchell, »Aquinas on the Ontological and 
Theological Foundation of the Transcenden- 
tals«, Alpha Omega 16 (2013) 1, str. 39-78; 
usp. Alain Contat, »A Hypothesis About the 
Science of the Transcendentals as Passiones 
Entis according to Saint Thomas Aquinas«, 
Alpha Omega 17 (2014) 2, str. 213-266; 
usp. Brian T. Carl, »The Transcendentals 
and the Divine Names in Thomas Aquinas«, 
American Catholic Philosophical Quarterly 
92 (2018) 2, str. 225-247, doi: https://doi. 
org/10.5840/acpq2018313148. Usp. Michael 
M. Waddell, »Natural Theology in St. Tho- 
mas's early doctrine of Truth«, Sapientia 59 
(2004), str. 5-21. 


15 

De ver., q. 1, a. 1, u: Toma Akvinski, Pariš- 
ke rasprave Tome Akvinskoga: raspravlje- 
na i kvodlibetalna pitanja, preveo Augustin 
Pavlović, Demetra, Zagreb 2001., str. 240. 


16 


Usp. In IV Meta., l. 4, no. 604; usp. /n De 
Trin.,q.6,a4. 


17 

»lllud autem quod primo intellectus concipit 
quasi notissimum, et in quod conceptiones 
omnes resolvit, est ens.« — T. Akvinski, Pa- 
riške rasprave, str. 240. 


18 

Usp. /n De Trin., q. 6, a. 4. O tome vidi više 
u: J. A. Aertsen, Medieval Philosophy and 
the Transcendentals, str. 74-78; usp. J. A. 
Aertsen, Medieval Philosophy as Transcen- 
dental Thought, str. 211-214. 


19 


»[Bliće je apsolutno primarno u odnosu na 
druga [božanska imena, dobro, jedno i istini- 
to]. Razlog je to što je biće uključeno u ra- 
zumijevanje drugih, ali obrnuto nije na djelu. 
Jer prva stvar koja pada u razum jest biće 
(primum enim quod cadit in imaginatione in- 
tellectus, est ens) bez kojeg se ništa drugo ne 
može razumom shvatiti (...) i zato svi drugi 
[pojmovi] jesu na neki način uključeni u biće, 
na način da su ujedinjeni i nerazgovijetni, kao 
u [svom] principu (unde omnia alia includun- 
tur quodammodo in ente unite et indistincte, 
sicut in principio).« — In I Sent., d. 8, q. 1, 


a. 3. Akvinski ponekad koristi i izraz primum 
intelligibile da označi biće. O tome vidi više 
u: De ver., q. 23, a. 1, ad 11; usp. ST1, q. 5, 
a. 2, u: T. Akvinski, izabrano djelo, str. 312. 
Na mnogim mjestima Akvinski kaže da je 
biće primum cognitum. O tome vidi više u: 
DEE, proem.; usp. ST 1, q. 5, a. 2, resp., u: 
T. Akvinski, Izabrano djelo, str. 312. Usp. 
SCG II, 83, u: Toma Akvinski, Suma protiv 
pogana, sv. 1, preveo Augustin Pavlović, Krš- 
ćanska sadašnjost, Zagreb 1993., str. 781. Za 
analizu značenja prvotnosti bića kod Tome 
Akvinskoga vidi više u: J. A. Aertsen, Medi- 
eval Philosophy and the Transcendentals, str. 
159-200; usp. Brian A. Kemple, Ens Primum 
Cognitum in Thomas Aquinas and the Tra- 
dition, Brill, Rodopi, Leiden, Boston 2017., 
doi: https://doi.org/10.1163/9789004352568. 
Usp. Predrag Milidrag, »Biće (ens) kao maxi- 
me primum kod Tome Akvinskog«, Theoria 
60 (2017) 2, str. 174-189, doi: https://doi. 
0rg/10.2298/THEO1702174M. Usp. Predrag 
Milidrag, Ustrojstvo stvorenog bića u De 
enteu Tome Akvinskog, Akademska knjiga, 
Institut za filozofiju i društvenu teoriju, Novi 
Sad, Beograd 2019., pogl. 2. 


20 
T. Akvinski, Pariške rasprave, str. 240. 


21 
Usp. De ver., q. 11,a. 1. 


22 

Za razliku od, primjerice, Scotusa ili Suđre- 
za, Akvinčev pojam bića je »egzistencijalan«. 
Biće je ono što izstoji (bivstvuje, opstoji), a 
ne ono što ima neproturječnu bit: »Ens autem 
non dicit quidditatem sed solum actum essen- 
di.«— In I Sent., d. 8, q. 4, a. 2, ad 2. Akvinski 
isto to tvrdi i na brojnim drugim mjestima. O 
tome vidi više u: /n 1 Sent., d. 19, q. 5, a. 1; 
usp. /n XII Meta., 1. 1, no. 2419; usp. In I Peri- 
herm., 1. 2, 1; usp. SCG I 24, #3, u: T. Akvin- 
ski, Suma protiv pogana, sv. 1, str. 129. 


23 
T. Akvinski, Pariške rasprave, str. 240. 


24 
Usp. In III Meta., 1. 8, no 433. 


25 


Aristotel, Metafizika, ITV _1003b 5, u: Aristotel, 
Metafizika, preveo Tomislav Ladan, Globus, Sve- 
učilišna naklada Liber, Zagreb 1988., str. 76. 


26 


»Sicut enim ens simpliciter est quod habet 
esse.« — ST I-II, q. 26, a. 4. »Ens siue id quod 
—————> 

zlike u modusu njihovog bitka; na taj način, supstancija i akcidencija dodaju 
značenje pojmu biće koji, upravo zato što se može primijeniti i na jedno i na 
drugo, očito ima analogno značenje. Supstancija, primjerice, izražava modus 
bitka po sebi, akcidencija izražava modus bitka u drugom, biti veliko izražava 
kvantitetu, biti pošten kvalitetu, a biti muž odnos itd. Ni u jednom slučaju nije 
uvedeno ništa izvanjsko samom biću kao ograničavajuća karakteristika, nego 
je značenje bića kontrahirano prema različitim načinima na koje bića jesu.?/ 
Budući da est u quod est može imati različite moduse, deset najopćijih, tako 
dobiveni pojmovi mogu se odnositi samo na neka bića. 


Dodavanje biću: transcendentali 


Druga mogućnost za izražavanje različitih modusa bitka podržava pojmove 
koji su prirecivi svim bićima. Ni ovdje nije moguće dodavanje biću pomoću 
neke izvanjske prirode. U prvom članku dvadeset prvog pitanja Raspravljenih 
pitanja o istini Akvinac objašnjava da postoje tri načina na koja nešto može 
biti dodano nečem drugom. Prvi je način dodavanje nečeg stvarnog izvan biti 
stvari, kada dodatak kontrahira ono čemu je dodano (kao što »bijelo« dodaje 
nešto »tijelu« ili »teško« »čovjeku«). Drugi način uključuje dodavanje koje 
ograničava i određuje, kao što to čine kategorije u odnosu na biće. Iz ranije 
rečenog jasno je da nijedan od ta dva načina ne odgovara onom što transcen- 
dentali dodaju biću. Za Akvinca, transcendentali dodaju biću nešto pojmovno 
i to je treći način dodavanja: 

»Na treći način, za nešto se kaže da nečemu drugom dodaje nešto isključivo prema razumu 
(aliquid addere super alterum secundum rationem tantum). To je na djelu kada pojam jednog 


nije pojam drugog. Međutim, to ne povlači nikakvu razliku u stvarnosti nego samo u razumu, 
kontrahirao pridodani pojam ono čemu se dodaje ili ne.«?? 


Dakle, riječ je o pojmovima koji će se odnositi na isto na što se odnosi i biće, 
ali će izražavati nešto što sam pojam biće ne izražava. 

Iako su zamjenjivi i istog opsega kao i pojam bića, transcendentalni pojmovi 
nisu sinonimni s bićem: 


»Istinito je uređenost bića, no ne kao da bi mu dodala neku narav ni kao da bi izražavala pose- 
ban način bića, nego je ona nešto što se općenito nalazi u svakom biću, a da ipak nije izraženo 
riječju “biće'.«?% 

Biće znači id quod est ili quod habet esse. Transcendentali pak sve što jest, 
ako jest, označavaju s obzirom na različite moguće pojmovne aspekte koje 
ono što jest može imati kao biće, a koji nisu dio značenja pojma bića kao tak- 
vog. Utoliko, njihov opseg jest podudaran s opsegom pojma biće, odnose se 
na isto na što se odnosi i biće, ali će označavati pojmovni aspekt koji pojam 
biće ne označava. Primjerice, svako biće ima odnos prema nekom razumu, to 
je jedan od pojmovnih aspekata pod kojima je moguće razmatrati svako biće. 
Aspekt onog što znači biće, što znači biti, jest biti kao asimiliran u spoznaj- 
nom razumu. 


U prvom članku prvog pitanja Raspravljenih pitanja o istini Toma Akvinski 
izlaže različite načine generaliter consequens omne ens koji se mogu obliko- 
vati: 


»U prvom slučaju to biva dvojako: nešto se, naime, o biću izriče na potvrdan način, a nešto na 
niječan. No nema nekog potvrdnog bezuvjetnog iskaza o svakom biću osim njegove biti, po 
kojoj mu se pririče bitak; i tako se ono zove “stvar'. Stvar se razlikuje od bića u tome što riječ 
“biće' potječe od aktualnosti bivstvovanja — kako kaže Avicenna na početku Metafizike — dok 
riječ “stvar? izražava štostvo ili bit stvari. Nijekanje pak koje bezuvjetno prati svako biće, jest 

nepodijeljenost, a nju izriče riječju “jedno". Doista, “jedno' nije ništa drugo doli “nepodijeljeno 
biće'.«?! 


Navedena je taksonomija motivirana logičkim mogućnostima. Pojednostav- 
ljeno govoreći, postoje dvije mogućnosti: pojam može izražavati nešto po- 
zitivno ili nešto negativno o nekom biću. Svako je stvoreno biće sačinjeno 
od biti i svog akta bitka. Izraz stvar govori o biću promatranom s aspekta 
njegove biti; stvar (res) jest biće određeno s obzirom na to da posjeduje bit, 
za razliku od bića koje ima aspekt usmjeren na actus essendi.?? Pojam jedno 
(unum) govori nešto o biću utoliko što je biće nepodijeljeno, i to je druga 
mogućnost. 

Drugi način na koji pojam može izražavati nešto generaliter consequens omne 
ens jest izražavanje odnosa između bića i nečega drugoga. 


»Ako se pak način bića uzme na drugi način, tj. s obzirom na odnos jednoga prema drugome, to 
se može uzimati dvojako. Prvo: s gledišta odijeljenosti jednoga od drugoga; i to izražava riječ 
*nešto', jer “nešto* znači ne-što. Zato, kao što se biću pririče “jedno ukoliko je u sebi nepodije- 
ljeno, tako mu se pririče “nešto' ukoliko je odijeljeno od drugih stvari. Drugo: s gledišta slaganja 
jednog bića s drugim, a to jamačno nije moguće, osim ako se uzme nešto što se po naravi slaže 
sa svakim bićem. To je duša, koja je “na neki način sve", kako se kaže u III. knj. O duši. U duši 
je pak spoznajna moć i moć težnje. Prema tome, slaganje se bića s težnjom izražava riječju “do- 
bro", kao što se kaže na početku Etike: “Dobro je ono čemu sve teži'. Slaganje pak bića sumom 
izriče riječ “istinito'. Svaka pak spoznaja događa se upriličenjem spoznavatelja spoznatoj stvari, 
tako da je spomenuto upriličenje uzrok spoznaje; npr. vid spoznaje boju time što je prilagođuje 
spoznajnoj slici boje.«?? 


Utoliko što je jedno, nijedna stvar nije neka druga stvar nego je odijeljena od 
svih drugih stvari. Na djelu je jedna vrsta negativnog odnosa koji je prireciv 
svakom biću: odijeljeno je od drugih stvari; to je za Tomu smisao pojma 
nešto (aliquid). Logički govoreći, također je moguće da ima i nekog pozitiv- 
nijeg odnosa koji je prireciv svim bićima. Da bi se ta mogućnost aktualizirala 
potrebno je da postoji neko biće koje je u stanju stajati u pozitivnom odnosu 
prema svakoj stvari. Po mišljenju Aristotela, takva je priroda duše, koja je u 
nekom smislu sve stvari.“ Kroz svoje moći, duša dopušta stvorevinama da 
budu dovedene u odnos s drugim bićima. Taj odnos duše prema drugim bići- 
ma konstituira posljednja dva transcendentala. Intelektualna moć duše odnosi 
se prema bićima utoliko što su ona inteligibilna; posljedični odnos adekvacije 
duše i stvari jest istinito (verum). Slijedeći spoznaju, voljne moći duše mogu 
željeti predmet. Moć želje želi savršenstvo bića djelatnika, a predmet je sagle- 
davan pod aspektom cilja koji usavršava djelatnika. Iz toga slijedi da ukoliko 


est.« — In De hebd., 2, u: T. Akvinski, Opus- 29 


cula philosophica, sv. 1, str. 368. 


27 
Usp. ST 1 q. 5, a. 3, ad 1, u: T. Akvinski, 
Izabrano djelo, str. 313. 


28 


Usp. /n V Meta., 1. 9, no. 890. Za detaljnu ana- 
lizu kategorija kao modusa bitka kod Tome 
Akvinskoga vidi: John Tomarchio, »Aqui- 
nas's Division of Being According to Modes 
of Existing«, The Review of Metaphysics 54 
(2001) 3, str. 585-613. Za Akvinčevo izvođe- 
nje kategorija vidi: John F. Wippel, » Thomas 
Aquinas"s Derivation of the Aristotelian Cat- 
egories (Predicaments)«, Journal of the Hi- 
story of Philosophy 25 (1987) 1, str. 13-34, 
doi: https://doi.org/10.1353/hph.1987.0002. 


De ver., q. 21, a. 1. 


30 

De ver.,q. 1, a. 1, ad 4, u: T. Akvinski, Pariš- 
ke rasprave, str. 244. 

31 

Ibid., str. 241. Poradi terminološkog ujedna- 
čavanja s ostatkom teksta, umjesto zbiljnost 
stavljeno je aktualnost. 

32 

Usp. /n III Meta., 1. 8, no 433. 


33 
T. Akvinski, Pariške rasprave, str. 241. 


34 
Usp. De anima/O duši IL, 431b 20. 

biće može biti poželjno za usavršavanje drugog, utoliko je svako biće na neki 
način dobro (bonum). 


Res 


Transcendental stvar dodaje biću određenje da je ovo biće uistinu biće neke 
određene vrste. Stvar je biće označeno sa svoje štostvene ili bitne strane. 
Stvar i biće ipak ne označavaju nešto što bi bilo realno različito, nego ozna- 
čavaju isti concretum koji se zove stvar kada je promatran sa strane biti, a 
biće kada je promatran s obzirom na to da jest; ens je res koja est. Nadasve je 
važna činjenica da stvar izražava ideju o pozitivnom sadržaju i to da je riječ o 
nečemu unutrašnjem samoga bića: 


»No nema nekog potvrdnog bezuvjetnog iskaza o svakom biću osim njegove biti, po kojoj mu 
se pririče bivstvovanje; i tako se ono zove stvar.«?* 


Kao transcendental, dakle, stvar ne ograničava biće na kategorije, nego samo 
bilježi određenje koje je svojstveno svakom konačnom biću, naime razdijelje- 
nost na kategorije koja je posljedica toga što biće ima neku određenu bit;3/ iz 
tog razloga, kada govori o podjeli bića na deset kategorija Akvinski često to 
povezuje sa zamjenjivošću bića i stvari.3š Stvar, dakle, nije bit stvari, nego je 
cijelo biće određeno sa stanovišta svoje biti; zato izraz bit stvari nije pleona- 
zam i zato govorimo o biti čovjeka, a ne o »stvari čovjeka«. 


Razlika između stvari i bića nema smisla u Aristotelovoj metafizici jer raz- 
likovanje između forme, s jedne strane, i bitka kao principa aktualizacije, 
s druge, jedno je od velikih promjena koju donosi Akvinčeva metafizika 
spram aristotelovske. Toma Akvinski može razlikovati činjenicu da nešto 
jest od činjenice da je to ove ili one vrste. Upravo je to razlika između bića 
i stvari. 


Za stvar je karakteristično to da je riječ o jedinom transcendentalu koji nije 
osnovan na aktu bitka bića (actus essendi), nego na drugoj komponenti 
ustrojstva bića, na biti koja je realno različita od bitka. Ta činjenica svakako 
privlači pažnju, tim više što nijedan Akvinčev tekst, čak ni na najopćiji na- 
čin, ne razjašnjava tip additio koji stvar razlikuje od bića.“ Osim toga, dok 
je u Komentaru Sentencija transcendental jedno bio najbliži biću,*! u prvom 
članku prvog pitanja Raspravljenih pitanja o istini na tom mjestu nalazi se 
stvar. Svakako, povijesno-filozofijski razlog za to jest Avicennin utjecaj i 
to što on stvar navodi kao jedan od prva tri utiska u duši.“ Nadalje, treba 
pogledati i Akvinčev odgovor na treću primjedbu u tom članku, koja počiva 
na izjednačavanju quod est i ens.*3 Akvinski odbacuje argument, primjeću- 
jući da je biće uzeto od bitka, dok se stvar kaže s obzirom na bit.** Dakle, 
Akvinčev odgovor ovisi o razlici bića i stvari. No tu je i treći, najvažniji 
argument: ako su svi modi entis generaliter consequens omne ens pojmovi 
koji mogu i moraju biti svedeni na biće, tada samo biće možda nije modus 
entis generaliter consequens omne ens. Drugim riječima, ens možda nije 
modus bića koliko je biće samo. Ako je tako, onda se mora pronaći drugi 
pojam koji će zauzeti njegovo mjesto i kojim će se reći nešto afirmativno o 
svakom ens in se. Stvar je upravo takav pojam i upravo zato Toma Akvinski 
nije uključio stvar kao drugu alternativu u kategoriji modus entis genera- 
liter consequens omne ens in se dicitur affirmative, nego kao jedinu ponu- 
đenu. Tek se iz ove perspektive jasno vidi posebno mjesto koje ima biće, 
naime ono nije tek jedna od transcendentala, nego je prvotni transcendental 
(maxime primum)* ili, kako bi Fabro kazao, ona je »transcendentalizirajući 
transcendental«.*6 

Unum 


U Komentaru Boetijeva spisa O trojstvu, u kontekstu problema uzroka mnoš- 
tvenosti, Toma Akvinski pojam jednog kao transcendentala objašnjava na 
sljedeći način: 

»Za [jedno] biće nemoguće je da bude odijeljeno od [drugog] bića ako je biće, jer ništa nije 
odijeljeno od bića osim nebića. I otud ovo biće nije odijeljeno od onog bića osim u slučaju da 
nije jer je u ovom biću uključena negacija onog bića.«*7 


Jedno je ovo biće, a nije ono biće koje je također biće, ali je biće na drugači- 
ji način. Jedno, dakle, ne označava nedjeljivost kao takvu nego nedjeljivost 
bića.“ Transcendentalno jedno ne treba miješati s brojem jedan kojim mje- 
rimo stvari prema jedinicama. Broj jedan je princip akcidentalne kategorije 
kvantitete i osnova za nabrajanje. Transcendentalno jedno po definiciji ne 
može biti ograničeno ni na jednu kategoriju.“ Jedno izražava nepodijeljenost 
bića u sebi samom. Stoga, jedno ne negira mnoštvenost bića, nego podjelu u 
samom biću. Aristotel i Averroes kažu 


35 

Usp. SCG I, 25, u: T. Akvinski, Suma protiv 
pogana, sv. 1, str. 129; usp. In IV Meta., |. 2, 
no. 553; usp. /n I Sent. d. 8,q. 4,a.2,ad 2. 


36 

T. Akvinski, Pariške rasprave, str. 241. Osim 
u De ver., q. 1, a. 1, Akvinski na još dva mjes- 
ta eksplicitno govori o stvari kao transcen- 
dentalu: /n I Sent.,d.2,q.l,a.5,ad2iSTI, 
q. 39, a. 3, ad 3. 


37 
Usp. /n IV Meta., l. 2, no. 553. 


38 
Usp. ST I, q. 48, a. 2, ad 2; usp. SCG III 8-9. 


39 

O pojmu stvari kod Avicenne kao izvora za 
Akvinčevo razumijevanje vidi više u: Jan A. 
Aertsen, »Avicenna's Doctrine of the Pri- 
mary Notions and its Impact on Medieval 
Philosophy«, u: Anna Akasoy, Wim Raven 
(ur.), Islamic Thought in the Middle Ages: 
Studies in Text, Transmission and Translati- 
on, in Honour of Hans Daiber, Brill, Leiden, 
Boston 2008., str. 21-42, doi: https://doi. 
org/10.1163/ej.9789004165656.i-711. Usp. 
Jan A. Aertsen, »“Res' as Transcendental: Its 
Introduction and Significance«, u: Graziella 
Federici-Vescovini (ur.), Ze probleme des 
transcendantaux du XIV au XVII siecle, Li- 
brairie Philosophique Vrin, Pariz 2002., str. 
140-155, str. 142-145; usp. Daniel D. De 
Haan, »A Mereological Construal of the Pri- 
mary Notions Being and Thing in Avicenna 
and Aquinas«, American Catholic Philo- 
sophical Ouarterly 88 (2014) 2, str. 335—360, 
str. 341-350, doi: https://doi.org/10.5840/ 
acpq20145229. 


40 


Za analizu odnosa stvari i bića vidi više u: 
Jason A. Mitchell, Being And Participation. 


The Method and Structure of Metaphysical 
Reflection according to Cornelio Fabro, Ate- 
neo Pontificio Regina Apostolorum, Roma, 
str. 3-5; usp. A. Contat, »A Hypothesis 
About the Science of the Transcendentals«, 
str. 235-238. 


41 
In I Sent., d. 8,q. 1,a. 3. 


42 
Uz biće i nužno. 


43 
Usp. De ver., q. 1, a. 1, obj. 3, u: T. Akvinski, 
Pariške rasprave, str. 237. 


44 

»Kad se kaže: “Bitak je različit od onoga što 
jest", razlikuje se aktualnost bivstvovanja od 
onoga čemu ta aktualnost pristaje. A riječ 
*biće' uzima se od aktualnosti bivstvovanja, 
a ne od onoga čemu aktualnosti bivstvova- 
nja pristaje.« — De ver., q. l,a. 1,ad 3, u: T. 
Akvinski, Pariške rasprave, str. 245. 


45 
Usp. De pot., q. 9, a. 7, ad 6. 


46 


C. Fabro, »The Transcendentality of Ens— 
Esse and the Ground of Metaphysics«, str. 
420-421. 


47 
In De Trin.,q.4,a. 1. 


48 


Usp. /n X Meta., 1. 4, no. 1988; usp. /n IV 
Meta., l. 3, no. 565. 


49 


O razlici između dvije vrste jedinstva vidi 
više u: STIL q.11,a. 1ad 1; De Pot., q. 3, a. 
16. ad 3. 

»... da jedno koje je zamjenjivo s bićem ne dodaje ništa pozitivno onom čemu je pridodano iz 
tog razloga što se za stvar ne kaže da jest jedna kroz neku dodanu uređenost, jer to bi sadrža- 
valo beskonačan regres; pošto je i ona jedna, i sama dodana uređenost bila bi jedna po nekom 
drugom jedinstvu. Tako kažu da jedno obuhvaća zajedničko biće u svom pojmu i da tek dodaje 
pojam privacije ili izvjesnu vrstu negacije, tj. dodaje pojam nedjeljivosti. Dakle, biće i jedno 
jesu zamjenjivi u smislu da su ista stvar. Oni se razlikuju samo u pojmu, tj. u mjeri da jedno 
dodaje negaciju biću.«*? 


Za svako složeno biće gubitak jedinstva znači i gubitak bitka i tome se sva 
bića odupiru zahvaljujući prirodnom dinamizmu bića k punom savršenstvu?! 
Princip transcendentalnog jedinstva odražava se u principu neproturječnosti. 
Jer ukoliko nešto jest, ono utoliko mora biti jedno i otud ne može biti dvije 
odvojene stvari, a ako jesu dvije različite stvari, onda ne može biti jedna. Oči- 
to je da, ukoliko postoji, utoliko jednostavno biće bez konstitutivnih dijelova 
posjeduje jedinstvo na egzemplaran način. To bi impliciralo da jednostavno 
biće jest bitak i ništa drugo doli bitak (esse tantum)*? jer bi u suprotnom bilo 
biće u kompoziciji s nečim drugim. Za Akvinca, to je Bog, koji je najistinitija 
referenca na jedinstvo; u svakoj drugoj stvari, utoliko što je sastavljena, jedin- 
stva ima samo zato što akt bitka dovodi bit u bitak kao jednu supstancijalnu 
cjelinu. 


Aliquid 


Iz nepodijeljenosti bića kao takvog nužno slijedi njegova odijeljenost od svega 
što nije ono samo. Pojam nečega izražava činjenicu da biće označava nešto je- 
dinstveno, pojedinačno, što nije u stanju biti drugo biće, nešto »odvojeno« od 
svih drugih bića. Kako Akvinski kaže, nešto izražava poredak jedne stvari pre- 
ma drugoj i to s obzirom na podjelu. Kao što se biće zove jedno utoliko što nije 
podijeljeno u sebi samom, naziva se nešto zato što je odijeljeno od drugih. 


Nešto ne treba razumjeti kao pojam suprotan nihil, nego više u tehničkom 
smislu nekog-drugog-što, tj. prirode koja je različita od svih ostalih. Umjesto 
naglašavanja pomanjkanja unutrašnje podjele u biću, kao kod jednog, nešto 
naglašava razliku i odvojenost od svih drugih bića. Biće je drugo u odnosu 
na to drugo biće, za to drugo biće biće je nešto. Drugačije rečeno, nešto je 
rezultat razmatranja bića iz perspektive drugih bića, odnosa s njima i razlike 
spram njih.** Svako je biće jedinstveno i nije neko drugo biće. Nijedno biće 
nije nebiće, jest po sebi, jest ono što jest, nije ono što nije i jest različito od 
svih drugih; čak i riječ nešto implicira »neko drugo što« (quasi aliud quid)** i 
definiramo nešto kao biće promatrano u odnosu prema drugom kao drugom. 
Aliquid je priznanje da, iako nepodijeljena u sebi, svaka konačna stvar nužno 
stoji u odnosu s drugim stvarima. Drugim riječima, ona mora biti nešto drugo 
od svakog drugog konačnog bića pošto je njen vlastiti akt bitka različit od 
akta bitka svake druge stvari. Ta razdioba objašnjava ne samo mnoštvenost 
vrsta nego i mnoštvenost pojedinačnosti unutar vrste. No to je i prepoznava- 
nje bića kao bića jer dodaje pojmovnu razliku koja zahvaća činjenicu da se 
bitak pojavljuje u mnoštvu modusa. 

Važno je odnosno prisustvo objašnjeno transcendentalom nešto jer nas usmje- 
rava k odnosnim transcendentalima: istinitom i dobrom. Ti su transcendentali 
odnosi slaganja dinamički prisutne supstancije i duha. 


Verum 


Kao transcendental, istinito ukazuje na odnos bića prema duhu koji je spo- 
soban za spoznavanje bića. Utoliko što ima sposobnost na takav način biti 

u odnosu s duhom, svako biće ima svojstvo istinitog. Posljedično, Akvinski 
definira istinu kao slaganje razuma i bića stvari.** No, kako Akvinac smjesta 
uviđa, to pokreće sljedeće pitanje: ako je istina odnos prema razumu, mora li 
postojati razum da bi uopće bilo istine? Zar se ne bi za same stvari kao takve 
moglo reći da su istinite, neovisno o tome jesu li zahvaćene nekim razumom? 
Ukoliko je transcendentalno svojstvo, utoliko istinito mora biti zamjenjivo s 
bićem, postojale razumske stvari ili ne. 


Akvinski počinje razrješavati taj problem razlikovanjem različitih smislova 
istine. U punom smislu, istina je ovisna o postojanju razuma: 


»Treba reći kako u pogledu onih svojstava koja se mnogim stvarima pririču prvotnije i drugot- 
nije, nije nužno da se onome koje je uzrok drugih stvari prvotnije pririče opće svojstvo negoli 
onome u čemu je pojam onog općeg svojstva najprije ostvaren. (...) I zato, budući da se istinito 
mnogim stvarima pririče prvotnije i drugotnije, nužno je da se prvotnije pririče onomu u čemu 
se najprije nalazi ostvaren pojam istine.«*$ 


Otud, naprosto prema značenju riječi, istinito mora biti prvo pronađeno u 
razumu jer ukazuje na odnos odgovaranja razuma i stvari. Ako su sve stvari 
istinite, onda nužno mora postojati odnos prema nekom razumu tako da je taj 
odnos koekstenzivan sa samim bićem spoznate stvari. 


Čini se da određenje istine kao primjereno smještene u razum proizvodi pro- 
blem jer otvara mogućnost relativizma u slučaju da je razum o kojem je riječ 
uvijek ljudski razum. Akvinčevo rješenje problema počiva na metafizičkoj 
ovisnosti stvorevina o Bogu. Utoliko što je Bog dao bitak stvorevini, odnos 
stvorevine prema božanskom razumu, posebno prema božanskom praktičnom 
razumu pomoću kojega Bog stvara, konstituira primarnu istinu za svaku sup- 
stanciju. Zbog toga Akvinac uspoređuje božanski praktični razum s razumom 
umjetnika jer božanski praktični razum određuje što će biti.?" Kao i umjetnik, 
Bog određuje istinu onoga čemu će biti dan bitak i njegovo znanje o tome 
ne ovisi o stvorevini. Budući da Bog konstituira sam bitak u stvaranju, istina 
nije samo relativna za razum nego ima istinsku objektivnu kvalitetu, usprkos 
nenužnosti ljudske spoznaje: 


»Dakle, istina najprije i u pravom smislu postoji u božanskom umu, a u ljudskom, doduše, u 
pravom smislu, ali drugotno, dok u stvarima u nepravom smislu i drugotno jer je u njima samo u 


50 52 


»Dicunt ergo, quod unum quod convertitur_— Usp. DEE IV. 
cum ente, nihil positive addit ad id cui adi- 
ungitur, eo quod res non dicitur esse una per 
aliquam dispositionem additam: quia sic esset 
abire in infinitum, si ista etiam dispositio, 
cum sit una, per aliquam aliam unitatem una sa 
esset. Unde dicunt, quod unum claudit in in- 
tellectu suo ens commune, et addit rationem 
privationis vel negationis cuiusdam super 55 

ens, idest indivisionis. Unde ens et unum con- ST 1, q. 16, a. 2, u: Toma Akvinski, /zbor iz 
vertuntur, sicut quae sunt idem re, et differunt djela, sv. 1, preveli Veljko Gortan i dr., Na- 
per rationem tantum, secundum quod unum  prijed, Zagreb 1990., str. 213. 

addit negationem super ens.« — In I Sent., d. 


53 


O vezi između aliquid i multitudo vidi više u: 
De pot., q. 7,a. 9. 


De ver., q. l,a. 1. 


24,q. 1,a.3. Vidi: STLqodla binivo o * ' "aa 
Meta., 1. 2, no. 560. De ver.,q. 1, a. 2, u: T. Akvinski, Pariške ra- 
sprave, str. 247—248. 
51 
»Na isti način na koji stvar posjeduje bitak, po- im 
id. 


sjeduje i jednotu; stoga se svaka stvar prema 
mogućnosti opire dijeljenju, kako ne bi time 
smjerala k nebitku.« — SCG 1, 42, #14, u: T. 
Akvinski, Suma protiv pogana, sv. 1, str. 183. 

odnosu na jednu od spomenutih dviju istina. (...) [Istina stvari] se spram božanskog uma odnosi 
kao spram uzroka, a spram ljudskog na neki način kao spram učinka jer um znanje prima od 
stvari.«?Š 


Otud, primarna referenca istine jest na božanski praktični razum jednostavno 
jer, kao izvor sveg bitka, mjeri bitak svake supstancije. 


Svako biće ima inherentnu inteligibilnost zato što ima bitak, zato što je entitet 
koji je stvorio Bog i koji je istinit u božanskom praktičnom razumu. Budući 
da je aktualno, biće može aktualizirati receptivnost ljudskog razuma i tako biti 
istinito u ljudskoj spoznaji. Otud, govoreći slobodnije, bića su predmeti duha 
jer imaju bitak, ali su istinita zato što imaju bitak od Boga. Posljedica toga 
jest to da što je veći stupanj bitka ili aktualnosti u nečemu, za to se može reći 
da je istinitije.? Otud, čisti akt bitka (ipsum esse subsistens), Bog, nije samo 
nešto istinito nego je istina sama; stvorevine, kao ograničeni modusi bitka 
posjeduju ograničenu istinu. 


Bonum 


Budući da su transcendentali tek pojmovni dodatci bitku, i pri određivanju 
dobrog dominikanski se učitelj oslanja na biće. Posljedično, dobro poistovje- 
ćuje s činjenicom da kao aktualizacija potencijalnosti biće jest savršenstvo,*! 
a dobro je potpuno aktualno biće: 


»Dobro i biće stvarno su istovjetni, a razlikuju se samo pojmovno. (...) Pojam dobra sastoji se, 
naime, u tome da je nešto predmet težnje. Stoga Filozof u I. knj. Etike kaže da je dobro ono 
*čemu sve teži'. No očito je da je svaka stvar predmet težnje ukoliko je savršena jer sve teži za 
svojim savršenstvom. Stoga je očito da je neka stvar dobra utoliko ukoliko je biće: bivstvovanje 
je, naime, aktualnost svake stvari, kao što je očito iz prethodnoga. Iz toga je jasno da su dobro i 
biće stvarno istovjetni, ali dobro izriče pojam predmeta težnje, što biće ne kazuje.«#? 


To može predstavljati problem u vezi s transcendentalnom prirodom dobra. 
Ako dobro bića jest njegovo savršenstvo i sposobnost da usavršava druge te 
da tako bude cilj kojem druge stvorevine teže, kako onda ono može biti tran- 
scendentalno? Nije li pomanjkanje savršenstva u stvorevinama očigledno? 
Drugim riječima, kako Toma Akvinski prilagođuje augustinovsko učenje da 
su sva bića dobra? 


Za Akvinskoga dobro je savršenstvo bića. No postoje dvije vrste dobrog: trans- 
cendentalno dobro supstancijalnog bića koje ima svaki entitet i akcidentalna 
kvaliteta individualnog savršenstva po kojem neke supstancije usavršavaju 
potencijalnost svoje prirode (u čovjeku je to moralna dobrota).#% Osnovna 
razlika jest između jednostavnog bića, činjenice da supstancija jest, i savr- 
šenstva tog bića kroz operacije svojstvene toj supstanciji. I jedno i drugo jest 
biće te moramo napraviti razliku. Biće se najsvojstvenije odnosi na supstan- 
cijalno biće; akcidencije su bića samo u uvjetnom smislu zato što su modusi 
bitka koji ovise o supstanciji za svoje postojanje. Otud, možemo reći da je 
prvi akt koji konstituira supstancijalno biće naprosto biće. No s obzirom na 
to da dobro ima karakteristiku cilja ili savršenstva, a supstancijalno biće ima 
potencijalnost s obzirom na cilj, ta prva aktualnost supstancijalnog bića jest 
dobra samo u određenom smislu. S druge strane, s obzirom na to da stupanj 
savršenstva supstancije jest kvalitativna akcidencija te supstancije, bitak tih 
usavršujućih akcidencija jest ovisan modus bitka i tako biće u određenom 
smislu. Ipak, ta usavršujuća aktivnost, kao krajnje savršenstvo supstancije 
jest dobro naprosto: 


»Dvojaka je savršenost, tj. prva i druga. Prva je savršenost forma svake pojedine stvari po kojoj 
stvar ima bitak, pa otuda stvar, dok traje, nije nje lišena. Druga je savršenost djelovanje, koje 

je svrha stvari ili ono čime se dolazi k svrsi. Iz prve savršenosti pak proizlazi obilježje istinitog 
u stvarima. Naime, po tome što stvar ima formu, oponaša umjetničku zamisao božanskog uma 
i stvara u duši spoznaju o sebi. Ali iz druge savršenosti u njoj slijedi obilježje dobrote, koja 
proizlazi iz svrhe.«6* 


Biti supstancija traži nešto više od pukog bitka, traži da supstancija aktua- 
lizira potencijale kroz sebi svojstvene operacije. To je dobro koje je osnova 
za moralno ocjenjivanje, nasuprot istinski transcendentalnom dobru koje se 
primjenjuje na sva bića jednako na temelju njihovog bitka: 


»Stvar se zove dobra i od svog akta bitka i od nekog pridodanog svojstva ili stanja. Tako se za 
čovjeka kaže da je dobar i kao postojeći i po tome što je pravedan i krepostan ili predodređen 
za blaženstvo. Po prvom dobrom biće je zamjenjivo s dobrim i obrnuto, ali po drugom, dobro 
je segment bića.«$ 


Glavna svojstva: cjelovitost, inkluzivnost i poredak 


Prvi članak prvog pitanja Raspravljenih pitanja o istini transcendentalne poj- 
move određuje na sljedeći način: biće je prvotni transcendental, stvar izraža- 
va određenje bića iz aspekta njegove štostvenosti, jedno izražava određenje 
bića s obzirom na njegovu unutrašnju nepodijeljenost, nešto dodaje biću po- 
jam odijeljenosti od drugih bića, istinito dodaje pojam odnosa prema razumu 
(slaganje sa spoznajnom moći ljudske duše), a dobro prema volji (slaganje s 
volitivnom moći ljudske duše). 


Biće je, recimo tako, »nulti« transcendentalni pojam iz kojeg se izvode svi 
ostali i to metodom additio sine contractione, dodavanjem pojmu bića zna- 
čenja kojim se osnovno značenje tog pojma ne kontrahira na značenje nekog 
pojedinačnog bića. Dok je transkategorijalnost najočitija karakteristika trans- 
cendentala, njihova bitna funkcija u Akvinčevoj misli jest otkrivanje bogat- 
stva onoga što znači biti biće, izražavajući moduse bitka koji pripadaju sva- 
kom biću, a koji nisu izraženi samom riječju biće.$* 


58 61 
De ver.,q. 1, a. 4, u: T. Akvinski, Pariške ra- Usp. De pot., q. 7, a. 2, ad 9. 
sprave, str. 257. O tome vidi više u: A. Con- ća 


tat, »A Hypothesis About the Science of the 
Transcendentals«, str. 228-234. 

Često se previđa da Akvinčevo esse ima im- 
plicitnu kvantitativnu dimenziju, da dopušta 
više i manje (što, primjerice, existentia ne 
dopušta). Naravno, riječ je o novoplatonistič- 
kom nasljeđu koje je stiglo preko Pseudo-Di- 
onizija i Knjige o uzrocima. Za više o analizi 
toga mjesta kod Tome Akvinskoga vidi: John 
Nijenhuis, »“To Be" or “To Exist': That is the 
Question«, Thomist: A Speculative Quarterly 
Review 50 (1986) 3, str. 353-394, doi: https:// 
doi.org/10.1353/tho.1986.0018. Zautjecaj no- 
voplatonizma vidi: Fran O'Rourke, Pseudo- 
Dionysius and the Metaphysics of Aquinas, 
Brill, Leiden 1992., str. 174—180. 

Usp. SCG III, 51, u: Toma Akvinski, Suma 
protiv pogana, sv. 2, preveo Augustin Pavlo- 
vić, Kršćanska sadašnjost, Zagreb 1994., str. 
215. 


ST 1, q. 5, a. 1, resp., u: Akvinski, Izabrano 
djelo, str. 310-311. 

Usp. De pot.,q. l,a. 1. 

De ver., q. 1, a. 10, u: T. Akvinski, Pariške 
rasprave, str. 293 (umjesto oblikovnica stav- 
ljeno je forma). 


65 
De ver., q. 21, a. 2, ad 6. 

»Aristotelova tvrdnja [da biće nije rod|, koju 
je prihvatio Porfirije u djelu Isagoge, jest po 
karakteru čisto negativna i moderni se tumači 
slažu s tim zaključkom. Prema Pierreu Au- 
benqueu, teza da biće nije rod izražava da je 
univerzalnost bića kategorijalno prazna i da 
ništa ne doprinosi definiciji koja ukazuje što 
nešto jest. “Biće' je znak siromaštva, ono nije 
čak ni rod. Srednjovjekovni mislioci, među- 

Kategorijalni pojam odnosi se isključivo na posebnu vrstu bića te je bjelodano 
da kategorije nisu identične s bićem, nego su prije međusobno isključivi mo- 
dusi bića: ma što da je supstancija nije akcidencija, kvantiteta nije kvaliteta ni 
odnos. S druge strane, transcendentalni pojmovi izražavaju neke aspekte bića 
kao bića koji pripadaju svim stvarima. Dosadašnje analize omogućavaju nam 
da izdvojimo neke uvjete koje neki pojam mora zadovoljiti da bi mogao biti 
transcendental. 


Prvo, transcendentali moraju dodavati nešto pojmovno (additio rationis) biću. 
Oni su drugačiji načini razmatranja bića, aspekti koji nisu eksplicitno sadrža- 
ni u samom pojmu bića (id quod est) ni u drugim transcendentalima. 
Nadalje, transcendental mora biti zamjenjiv s bićem. Biće je pojam najšire- 
ga opsega jer ništa ne postoji ako nije. Transcendentalna svojstva bića kao 
takvog moraju imati istu apsolutnu i univerzalnu ekstenziju kakvu ima biće; 
Toma Akvinski eksplicitno spominje unum, verum, bonum i res kao zamje- 
njive s bićem, convertuntur."" Budući da nijedno transcendentalno svojstvo 
nije kontrakcija bića, nego se odnosi na svojstva koja prate biće kao biće, ta 
su svojstva zamjenjiva ne samo s bićem nego i međusobno. 

Zamjenjivost vodi do treće važne osobine jer govori o logičkoj prirodi izvođe- 
nja transcendentala: transcendentali nisu slučajno pobrojani u prvom članku 
prvog pitanja Raspravljenih pitanja o istini, nego kod njih postoji unutrašnje 
jedinstvo i poredak. 

Prvi članak prvog pitanja Raspravljenih pitanja o istini središnji je tekst za 
Akvinčevo učenje o transcendentalima zato što izvodi poredak tih pojmova iz 
njihove primarne crte: izražavanje općih modusa bitka. Da je riječ o njihovoj 
glavnoj osobini jasno je, prije svega, iz Akvinčeve potrebe da razlikuje trans- 
cendentale od ostalih pojmova koji izražavaju samo specijalne moduse bitka. 
Transcendentali su identični, zamjenjivi i koekstenzivni s bićem u stvarnosti 
zato što izražavaju »opći način koji prati svako biće«. Slično, zato što izra- 
žavaju modus samog bića koji nije izražen imenom biće, transcendentali ne 
samo da pretpostavljaju i uključuju biće nego mu i dodaju značenje te su, 
posljedično, različiti od njega: 


»[N]ije beskorisno ponavljanje reći dobro biće (non nugatorie dicatur ens bonum).«? 


Dodavanje biću ne kontrahira biće ni na jednu određenu vrstu bića, zato što 
takvi pojmovi kao što su jedno, dobro ili istinito transcendiraju kategorije, baš 
kao što to čini i samo biće. 

Ukratko, tri obilježja transcendentala prema stvarnosti (zamjenjivost, iden- 
titet i koekstenzivnost) i tri obilježja prema značenju (uključenost bića, raz- 
likovanje od bića i međusobno razlikovanje te poredak), slijede iz njihovog 
glavnog obilježja, izražavanja općih modusa bitka. Svaki od transcendentala 
koje Toma Akvinski navodi nakon bića izražava nešto što nije izraženo sa- 
mim značenjem bića, na takav način da svaki idući transcendentalni pojam 
pretpostavlja prethodne. 


Transcendentali ne samo da dodaju biću neko značenje nego to čine i u od- 
nosu na sve transcendentalne pojmove koji prethode. Očito je da u prvom 
članku prvog pitanja Raspravljenih pitanja o istini ono što čini da transcen- 
dental bude bliže biću jest koliko to čini direktno: modus koji slijedi biće 
kao biće bliži je biću od onog koji slijedi iz odnosa bića prema drugom, a 
pozitivan modus bića kao bića bliži je od negativnog. To se može vidjeti iz 
toga što je za Akvinskoga stvar sadržana u samom određenju bića, kao onog 
što jest: 

»[J]er biće nije ništa drugo do ono što jest. Otud, biće je razumijevano tako da označava i stvar, 
kao kada kažem ono što, i egzistenciju, kao kada kažem jest.«/% 


Stvar zato ima mjesto odmah uz biće, a prije jednog, jer je jedini transcen- 
dental koja počiva na komponenti samog bića: dok biće počiva na egzis- 
tencijalnoj komponenti, osnova je stvari njegova štostvena komponenta. 
Sljedeći je modus negativno određenje bića kao takvog, tj. jedno, čime se 
naglašava da, iako je zasnovano na realnoj kompoziciji bitka i biti, biće jest 
u sebi nerazdijeljeno. Nešto je »negativni« odnosni parnjak jednog; Toma 
Akvinski čak određuje jedno kao ono što je nepodijeljeno u sebi i odijeljeno 
od drugoga;/! osim toga, smisao jednog i nečeg čini ovisnim o stvari jer 
dodaje da se jedna stvorevina razlikuje od druge po biti.7? Bića se, dakle, raz- 
likuju ne po tome da jesu nego po tome kakolšto jesu, po svojoj štostvenoj 
komponenti. Na kraju, dolaze transcendentali koje izražavaju odnose bića 
prema razumu i volji. Istinito je prije dobrog zato što je bliže povezano s 
bićem jer se odnosi prema biću jednostavno i neposredno, dok dobro slijedi 
biće ako je ono na neki način savršeno, ali i zbog toga što spoznaja prirodno 
prethodi težnji. /? 

U trećem članku dvadeseti prvog pitanja Raspravljenih pitanja o istini Akvin- 
ski to pokazuje na primjeru odnosa dobrog i istinitog: 


»Ukoliko su istinito i dobro promatrani u sebi samima, istinito po značenju prethodi dobrom 
(sic verum est prius bono secundum rationem) zato što istinito usavršava nešto specifično, dok 
dobro usavršava ne samo specifično nego i s obzirom na bitak koji stvar ima u stvarnosti. Otud, 
karakter dobrog (ratio boni) uključuje više od istinitog i konstituiran je vrstom dodavanja ka- 
rakteru istinitog. Otud, dobro pretpostavlja istinito, ali istinito nadalje pretpostavlja jedno s ob- 
zirom na to da je pojam istine dovršen obuhvaćanjem od razuma, a stvar je pojmljiva utoliko 
što je jedno; jer tkogod ne razumije jedinstvo ne razumije ništa, kako kaže Filozof. Posljedično, 
ako su promatrana po sebi, onda je poredak transcendentalnih imena sljedeći: nakon bića dolazi 
jedno, nakon jednog dolazi istinito, a nakon istinitog dolazi dobro.«" 


tim, preokrenuli su negativnu tvrdnju biće 
nije rod u pozitivnu: biće je transcendens. 
Srednjovjekovna reformulacija znak je po- 
zitivnijeg tumačenja semantičke vrijednosti 
bića: ne može mu se dodati nikakva razlika, 
biće je znak bogatstva jer uključuje sve razli- 
ke.«— J. A. Aertsen, Medieval Philosophy as 
Transcendental Thought, str. 61. Biće, dakle, 
kaže premnogo zato što kaže sve, ali zato što 
kaže sve bez određivanja, ono uopće ništa ne 
kazuje. 


67 

Osim De ver., q. 1, a. 1, o tome vidi više i 
u: STLq.1la2;1,q.17,a. 4; 1; SCG II 
8—9, u: T. Akvinski, Suma protiv pogana, sv. 
2, str. 29. 


68 


Usp. J. A. Aertsen, Medieval Philosophy and 
the Transcendentals, str. 31. 


69 

De ver.,21,a. 1. Usp. De ver.,q. l,a. l,ad4, 
u: T. Akvinski, izabrano djelo, str. 244. »lako 
su zamjenjivi, transcendentalni izrazi nisu 
zato sinonimi, jer sinonimi označavaju istu 
stvar prema istom ratio. (...) Stalno iznova 
mislioci u XIII. stoljeću naglašavaju da nije 
nugatio, nije beskorisno ponavljanje istog 


reći biće je jedno, dobro i istinito.« — J. A. 
Aertsen, Medieval Philosophy and the Trans- 
cendentals, str. 97. Usp. Michael Tavuzzi, 
»Aquinas on the Operation of Additio«, The 
New Scholasticism 62 (1988) 3, str. 297-318, 
str. 315-316, doi: https://doi.org/10.5840/ 
newscholas198862314. 


70 
»[Qluia “ens' nichil est aliud quam “quod 
est', et sic uidetur <et> rem significare, per 


hoc quod dico <*quod', et esse, per hoc quod 
dico> “est'.« In I Perih., 5, 20. 


Ti 
In1ISent.,d. 19,q.4,a. 1,ad2. 


72 

»Cum enim unum sit quod est indivisum in 
se et divisum ab aliis, unumquodque autem 
creatum per essentiam suam distinguatur ab 
aliis.« — Ibid. 


73 
Usp. ST 1, q. 16,a. 4, ad 2. 

De ver., q. 21, a. 3. Akvinski u trećem članku 

dvadeset i prvog pitanja izostavlja dva trans- 

cendentala spomenuta u prvom članku prvog 

pitanja (stvar i nešto). Povjesničari filozofije 
—————> 

154 God. 39 (2019) Sv. 2 (427-443) talima u De veritate, q. 1, a. 1 


Značenje dobrog, dakle, uključuje i pretpostavlja značenje istinitog: istina 
prethodi dobrom jer istinito usavršava nešto prema vrsti, dok dobro usavr- 
šava i prema vrsti i prema bitku koji ima u stvarnosti. Iako su neposredno 
zamjenjivi s bićem, nijedan transcendental ne dodaje značenje biću neovisno 
o onima koji mu prethode, nego svoje značenje gradi na njima i obuhvaća 
ih vlastitim značenjem: dobro dodaje istinitom zato što njegov način usavr- 
šavanja uključuje način na koji usavršava istina, dok istinito dodaje jednom 
zato što ništa nije moguće spoznati ako nije jedno, a kako je pokazano, ništa 
nije jedno ni nešto ako nije stvar, dok nešto jest stvar samo ako jest. 


Bez obzira na to namjeravao li je izložiti učenje o transcendentalnim pojmovi- 
ma? ili ih je analizirao da bi ispitao prirodu istine, /* prvi članak prvog pitanja 
Raspravljenih pitanja o istini ostaje središnjim tekstom za Akvinčevo razu- 
mijevanje transcendentala jer je jedino mjesto gdje su ti pojmovi sistematski 
razmotreni i gdje su svi na određen način izvedeni"" s obzirom na mogućnosti 
pojmovnog dodavanja biću: biću se na taj način nešto može dodati negativno 
ili mu se može dodati neki odnos./ To upućuje na zaključak da je možda riječ 


o spisku barem najvažnijih transcendentalnih pojmova. /? 

Abstract 


The article analyses Aquinas s derivation of the transcendental notions in the first article of the 
first question of The Disputed Questions on the Truth. After showing the way for adding to ens, 
there is a detailed analysis of the notions res, unum, aliquid, verum and bonum. The analysis 
of the notion of thing has shown the special position of ens as a transcendental, namely as a 
primary, “transcendentalizing '' transcendental (Cornelio Fabro). In the context of verum and 
bonum, if is pointed to the difference between the true and the good as the transcendental no- 
tions and the true and the good in a cognitive and ethical sense. In the end, the three features of 
transcendentals in Aquinas concerning reality (they are convertible, identical and coextensive 
with ens) were singled out, as well as the three features concerning their meaning (they include 


the ens, they differ from ens and each other, and the order among them). 

slažu se da je riječ o različitim kontekstima 
koji to određuju te da su stvar i nešto uklopi- 
vi u shemu dvadeset i prvog pitanja. O tome 
vidi više u: Michael J. Rubin, »The Places of 
“Thing' and “Something in Aquinas's Or- 
der of the Transcendentals«, The Thomist: 
A Speculative Quarterly Review 81 (2017) 
3, str. 395-436, doi: https://doi.org/10.1353/ 
tho.2017.0029. O sličnostima i razlikama 
između izvođenja transcendentala u prvom i 
dvadeset prvom pitanju vidi u: J. A. Aertsen, 
Medieval Philosophy and the Transcenden- 
tals, str. 101—103. 

Usp. J. A. Aertsen, Medieval Philosophy as 
Transcendental Thought, str. 165. 


76 

Usp. Michael M. Waddell, »Truth or Trans- 
cendentals: What was St. Thomas's Intention 
at De Veritate 1.12, The Thomist: A Specula- 
tive Quarterly Review 67 (2003) 2, str. 197— 
219, str. 215. doi: https://doi.org/10.1353/ 
tho.2003.0024. 


TI 

Kada su kategorije u pitanju Toma Akvinski 
pokušava isto. Usp. J. F. Wippel, »Thomas 
Aquinas's Derivation of the Aristotelian Cate- 
gories«, str. 213-226; usp. John F. Wippel, 
The Metaphysical Thought of Thomas Aqui- 


nas: From Finite Being to Uncreated Being, 
The Catholic University of America Press, 
Washington, D.C. 2000., str. 213-226. 

Usp. De ver.,q. 1,a.1;q.21,a.1. 

Osim citiranog mjesta iz djela De ver., q. 21, 
Akvinski o transcendentalima govori, pri- 
mjerice, u devetom članku devedeset trećeg 
pitanja prvog dijela Sume teologije. Govori 
o tri trancendentala (unum, verum, bonum), s 
referencom ne na biće nego na njihovu uni- 
verzalnost. Također, osim dobrog i zlo (ma- 
lum) spominje se kao neka vrsta trancenden- 
tala, iako ne kao zamjenjiv s bićem (usp. In 1] 
Sent., d. 34, q. 1, a. 2, ad 1). Nadalje, u važnim 
tekstovima pojavljuje se znnoštvo (multitudo) 
(usp. SCG I, 50; usp. In Meta., proem.) razu- 
mijevano kao nedjeljivost i koje je zajedno s 
jednim transkategorijalno (usp. ST I, q. 30, a. 
3, ad 1, ad 2; q. 50, a. 3, ad 1). Pažnju sva- 
kako privlači i izostanak lijepog (pulchrum) 
sa spiska, iako drugdje dominikanski učitelj 
kaže da nema ničeg što ne učestvuje u lijepom 
i dobrom (usp. De ver., q. 22, a. 1, ad 12) ili da 
se lijepo od dobrog razlikuje samo pojmovno 
(usp. ST I-II, q. 27, a. 1, ad 3). O tome vidi 
više u: J. A. Aertsen, Medieval Philosophy 
and the Transcendentals, str. 335-359. 


